  Майя Бывальцева Питранъёс вылын библиотека кылдӥз Эгра ёросын. 21-тӥ шуркынмонэ со сярысь ивортэ Эграысь лыдӟетъюртъя сӧзнэт. Чакланъёсъя, мобильной огъет ветлоз улон интыосы, кытын лыдӟетъюртъёс ӧвӧл. Со 89 гуртъёс но черкогуртъёс, отын оглом 5 сюрслэсь трос адями улэ. Соос книгаосты, газет-журналъёсты огдырлы басьяны, кун юрттӥськетъёсъя порталэн но оглом интернетэн ужаны, компьютерен ужаны дышетскыны быгатозы. Мобильной лыдӟиськонниын вань мебель но оргтехника. Пусъёмы, муниципал кылдытэт нимысьтыз быръёнэз ортчиз, «библиоглобусэз» басьтыны коньдон висъяз федерал бюджет. Тегъёс: Мерлык Лулчеберет Дышетон Эгра лыдӟиськонни Удмуртия  